**Aiškinamasis raštas**

**DĖL PRITARIMO PROJEKTO „ŽVEJYBOS PRODUKTŲ IŠKROVIMO VIETOS PRIE PILIES TILTO KLAIPĖDOJE ĮRENGIMAS“ ĮGYVENDINIMUI**

1. **Sprendimo projekto esmė, tikslai ir uždaviniai**

 Teikiamu tarybos sprendimu prašoma pritarti BĮ „Klaipėdos paplūdimiai projekto „Žvejybos produktų iškrovimo vietos prie Pilies tilto Klaipėdoje įrengimas“ (toliau - Projektas) paraiškos teikimui ir finansavimui gauti pagal Lietuvos žuvininkystės sektoriaus 2014-2020 metų veiksmų programos pirmojo Sąjungos prioriteto „Aplinkosaugos požiūriu tvarios, efektyviai išteklius naudojančios, inovacinės, konkurencingos ir žiniomis grindžiamos žvejybos skatinimas“ priemonę „Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimą“.

1. **Projekto rengimo priežastys ir kuo remiantis parengtas sprendimo projektas**

 2022-02-21 Nacionalinė mokėjimo agentūra prie Žemės ūkio ministerijos (toliau – NMA) išplatino pakartotiną kvietimą teikti paraiškas gauti paramą pagal Lietuvos žuvininkystės sektoriaus 2014–2020 metų veiksmų programos (toliau – VP) pirmojo Sąjungos prioriteto „Aplinkosaugos požiūriu tvarios, efektyviai išteklius naudojančios, inovacinės, konkurencingos ir žiniomis grindžiamos žvejybos skatinimas“ priemonę „Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimą“.

 Priemonės konkretus tikslas – žuvininkystės įmonių, įskaitant mažos apimties priekrantės žvejybos laivyno, konkurencingumo ir gyvybingumo didinimas ir saugos bei darbo sąlygų gerinimas.

 Paraiškos teikėjas – Klaipėdos miesto savivaldybės BĮ „Klaipėdos paplūdimiai“. Projektas įgyvendinamas kartu su partneriu – priekrantės verslines ir rekreacinės žuvininkystės asociacija.

 Tarp pareiškėjo ir jo partnerio bus pasirašoma Jungtinės veikos sutartis, kuria reglamentuojamos pareiškėjo ir partnerio teisės, pareigos, bendra veikla ir tarpusavio atsakomybė.

 Š. m. vasario 21 d. paskelbtas kvietimas teikti paraiškas finansavimui gauti. Paraiškų teikimo terminas iki š. m. balandžio 21 d. Paraiškos teikiamos pagal Priemonę įgyvendinančiai institucijai– nacionalinei mokėjimo agentūrai prie Žemės ūkio ministerijos.

 Kai pareiškėjas yra savivaldybės administracija ar jos įstaiga projektui suteikiamos paramos intensyvumas gali būti iki 95 proc. visų tinkamų finansuoti projekto išlaidų. Tuo pačiu įsipareigojama:

 – įgyvendinus projektą sudaryti vienodas sąlygas visoms verslinės žvejybos įmonėms naudotis projekto rezultatais;

 – projektas turi būti nekomercinio pobūdžio;

 – turi inovacinių aspektų vietos (iškrovimo vietos) lygmeniu.

 Numatoma didžiausia paramos suma vienam pagal Priemonę pateiktam projektui – 200,0 tūkst. Eur.

 Paramos paraiškų priėmimo etapui skiriama 400 000 eurų paramos lėšų.

 Projekto įgyvendinimo pabaiga negali būti vėliau nei 36 mėn. nuo paramos sutarties pasirašymo dienos. Projektas turi būti įgyvendintas iki 2023 m. rugpjūčio 31 d.

 Priemonė yra įtraukta į Klaipėdos miesto savivaldybės 2022-2024 metų strateginį veiklos planą.

Ši vieta atitinka keliamus reikalavimus: iškrovimo vieta jau įtraukta į Jūrų vandenyse žvejojančiais laivais sugautų žvejybos produktų iškrovimo, pirminio pardavimo ir supirkimo vietų sąrašą, patvirtintą Lietuvos Respublikos žemės ūkio ministro įsakymu (2019-06-28 Nr. 3D-392). Š. m. kovo mėn. miesto tarybos sprendimu krantinės patikėjimo teise bus perduotos BĮ „Klaipėdos paplūdimiai“.

Projekto įgyvendinimo tikslu buvo suorganizuotas susitikimas su žvejų bendruomenės atstovais. Atsižvelgiant į žvejų bendruomenės pageidavimus, žuvų iškrovimo vietos autentiškumą (senamiestis, miesto centras) projektu planuojama įrengti pontoną bei gervę/kraną žuvų iškrovimui.

 **3. Sprendimo projekto metu gauti specialistų vertinimai**

 Sprendimo projekto rengimo metu specialistų vertinimų ir išvadų negauta.

1. **Išlaidų sąmatos, skaičiavimai, reikalingi pagrindimai ir paaiškinimai**

 Žuvų iškrovimo vietos įrengimo darbų prie Pilies tilto Klaipėdoje finansinis pagrįstumas (Kainos pateiktos remiantis komerciniais pasiūlymais):

|  |  |
| --- | --- |
| **Darbų, prekių pavadinimas** | **Kaina, eurais** |
| Techninio darbo projekto parengimas | 8000 |
| Inžinerinių tinklų ir gervės/ krano tinklų  įrengimas | 5000 |
| Atraminis gembinis kranas | 25900 |
| Gembinio krano pastatymas | 4000 |
| 3 pontonai  | 24542,69 |
| Inkaravimo įranga ir surinkimas (3 pontonams) | 12736,77 |
| **Viso:** |  |
| Kaina be PVM | 80179,46 |
|  |  |
| Kaina su PVM | 97017,1466 |

 **5. Lėšų poreikis sprendimo įgyvendinimui**

 Preliminari projekto vertė – 97,1 tūkst. Eur. Iš jų: ES lėšos – 92,24 tūkst. Eur. (95 proc.) SB lėšos –– 4,86 Eur. tūkst. Eur. (5 proc.)

 **6. Galimos teigiamos ar neigiamos sprendimo priėmimo pasekmės.**

 Neigiamų sprendimo priėmimo pasekmių nenumatoma.

Skyriaus vedėja Elona Jurkevičienė